愛登士家庭

愛登士家庭係一個嚟自虛構故事入面嘅家庭成員，由美國漫畫家查理斯·亞當斯首創。愛登士早年曾經同佢嘅朋友雷伊·布拉德布利共同創作。喺一次訪談入面，布拉德布利談及由於搵唔到願意合作嘅出版商，兩人於是進行個別獨立創作，佢首創艾略特一族而亞當斯就發明咗愛登士家庭。

愛登士家庭係美國典型家庭嘅倒置諧仿；一個古怪，恐怖又有錢嘅家族，佢哋唔介意其他人對佢哋嘅睇法。呢家人最初喺一部單回漫畫現身，出版負責係由紐約客由1938年連載到1988年亞當斯去世為止。之後，呢部作品藉由電視、電影或者視像遊戲等媒介表現出來。

角色

主要角色 
 哥梅茲係劇中男主人，祖籍卡斯提亞；鍾意食雪茄、玩火車模型，有律師資格但係冇執業，屋企有錢，所以唔太在意錢方面嘅事，亦非常慷慨，熱心公益。周不時會同佢老婆梅蒂絲講少少西班牙文。
 梅蒂絲係劇中女主人，哥梅茲嘅老婆。佢面青口唇白，擁有一頭長長嘅頭髮。冰冷嘅外表背後實際上係一個對家人好溫柔慈祥嘅好老婆、好老母。一講法文就會搞到佢老公好興奮咁拎住佢隻手嚟錫。
 溫絲黛係哥梅茲同梅蒂絲所生嘅大女。溫絲黛取名Wednesday有「星期三」嘅意思，係佢老母引用一首英國童謠《Monday's Child》中嘅一段「Wednesday's child is full of woe」，意思指「星期三出世嘅細路滿載憂愁」。紮孖辮打扮嘅佢，對顏色過敏，所以只會著黑白色嘅衫。識玩大提琴，最鐘意蜘蛛同虐待佢細佬。佢好叻，好聰明，但係因為行為問題，冇間學校讀得耐。
 帕斯利係溫絲黛細佬，造型一般都係著橫間衫同短褲。鍾意喺斷頭台玩，又鍾意俾佢家姐同佢玩坐水凳。
 肥斯特叔叔係哥梅茲哥哥，佢係一個光頭、寒背、眼袋好大、著住大褸嘅叔叔。佢可以自己發電，用嘴唇含住燈膽就會著燈。
 阿手係一隻自己識行識走、識諗嘢、識用唔同方法同人溝通嘅手，例如摩斯碼、拍手指。
 路奇係愛登士家庭嘅管家，有成兩米幾高。
 嫲嫲

其他角色 
 Pubert Addams，1993年電影中出現嘅BB仔，係溫絲黛同帕斯利嘅細佬。
 Itt表哥全身都被長長頭髮遮住但又戴住副眼鏡，觀眾同一般人只會聽啲都叫吱吱聲講嘢，佢嘅說話只有家庭成員先聽得明。

改編作品 
1991年電影愛登士家庭
1993年電影愛登士家庭
2019年電影愛登士家庭
2022年Netflix電視劇Wednesday

The Addams Foundation website
 The Addams Family (1937) at Don Markstein's Toonopedia. Archived from the original on March 13, 2012.
 The Addams Family UK (musical website)
 The Addams Family on TVLand.com

類:虛構角色